
CONSILIUL LOCAL

R32006-000238/31.03.2006
REFERAT

pentru avizarea  Planului Urbanistic de Detaliu „Clădire pentru birouri şi spaţii de depozitare”, strada Ovidiu Cotruş Zona Freidorf, Timişoara

Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. R32006-000238/20.03.2006, prin  care se solicită avizarea din punct de vedere urbanistic a Planului Urbanistic de Detaliu – „Clădire cu spaţii de birouri şi spaţii de depozitare”, strada Ovidiu Cotruş Zona Freidorf, Timişoara.
Având în vedere cerinţele Certificatului de Urbanism nr. 5088 din 22.09.2005 şi a Certificatului de Urbanism nr. 292 din 27.01.2006:

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu - „Clădire cu spaţii de birouri şi spaţii de depozitare”, strada Ovidiu Cotruş Zona Freidorf, Timişoara.
Documentaţia este iniţiată de proprietarii terenului S.C. DE IMI S.R.L şi S.C. ART MATCH S.R.L şi elaborată de S.C. EUROARHITECT S.R.L., Timişoara proiect nr. 114/128 – euroarhitect/2005.
Zona studiată se află în intravilanul municipiului Timişoara, în zona Freidorf. Conform Planului Urbanistic General Timişoara, destinaţia terenului nu este clar definită, fiind parţial situată în zona de protecţie LEA, respectiv în zonă mixtă de unităţi industriale, depozitare şi servicii, cu interdicţie de construire până la elaborare PUZ sau PUD. 
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Terenul studiat în cadrul Planului Urbanistic de Detaliu – „Clădire pentru birouri şi spaţii de depozitare”, strada Ovidiu Cotruş Zona Freidorf, Timişoara este înscris în CF nr. 4995, nr. Top A 1366/1/5/1/1 arabil, în suprafaţă de 4470mp, proprietatea firmei S.C. DE IMI S.R.L Timişoara. şi CF nr. A 1366/1/5/1/2 arabil, în suprafaţă de 3530mp,  proprietatea firmei S.C. ARTMATCH S.R.L Timişoara.
Prin documentaţia prezentată se propune pe cele două parcele realizarea a două clădiri de birouri şi spaţii de depozitare pentru cele două firme. Se propune şi sistematizarea incintelor, având în vedere funcţiunile ce urmează a se realiza, deservirea funcţiunilor cu drumuri de acces, stabilirea regulilor de construire pe aceste terenuri şi amenajarea de locuri de parcare conform legislaţiei în vigoare. 
Pe parcelele învecinate cu terenul deţinut de cei doi beneficiari, s-au dezvoltat funcţiuni preponderent de servicii, depozitare şi industriale cum ar fi în partea de nord-vest PUZ – "Sediu firmă cu hală depozitare" - Zona Freidorf, Timişoara aprobat prin HCL nr. 327/2005 şi PUD – „Construire două hale şi depozitare”, Zona Freidorf Timişoara aprobat prin HCL nr. 336/2005 în partea de sud-est.
Circulaţia ce urmează a se dezvolta în zonă, conform PUG aprobat prin HCL nr.157/2002, va fi rezolvată prin mărirea capacităţii drumului existent de la 2 benzi la 4 benzi, respectiv un prospect de 26 m pentru strada Ovidiu Cortuş şi 14 m pentru drumul secundar propus în zonă prin PUG. Extinderea străzii Ovidiu Cortuş la 4 benzi, se va face pe terenul pe care sunt amplasate conductele termice deţinute de fosta societate Termoelectrica, după dezafectarea acestora, aşa cum s-a aprobat şi la documentaţiile aprobate anterior.
Suprafeţa de teren de aproximativ 160mp destinată extinderii străzii Ovidiu Cotruş prevăzută pe terenul cu nr. top A 1366/1/5/1/1 din CF 4995 va trece în domeniul public conform propunerii de dezmembrare din documentaţie.
Procentul de ocupare al terenului va fi de maxim 70% iar coeficientul maxim de utilizare a terenului de 1. Regimul de înălţime maxim propus în zonă este de P+1E.
Se va asigura necesarul de minim 20% spaţiu verde, conform RGU şi RLU.
La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare în momentul când acesta se va extinde în zonă.
Se menţine interdicţia de construire în zona de protecţie a liniilor electrice ce traversează parcela, impusă prin Avizului SC Electria Banat SA nr. 10363/15.02.2006.
Documentaţia de urbanism este însoţită de următoarele avize şi acorduri:

Aviz Unic – nr. 1992/07.10.2005;
Acord Unic – nr. 153/06.03.2006

Aviz Comisia de Circulaţie – nr.TH2006-000150/2006
Aviz Protecţia Civilă – nr. 1353/12.12.2005
Aviz Grupul de Pompieri Banat – nr. 825557/2006
Aviz Sanitar – nr. 530/C/2005

Aviz de Principiu – nr.874/2005

Planul Urbanistic de Detaliu - „Clădire cu spaţii de birouri şi spaţii de depozitare”, strada Ovidiu Cotruş Zona Freidorf, Timişoara se va integra în Planul Urbanistic General al Municipiului Timişoara şi va avea o valabilitate de 10 ani. 
Documentaţia Planului Urbanistic Zonal - “Zonă servicii şi depozitare”, Calea Aradului - DN 69 km. 7+200 Timişoara va fi supusă dezbaterii publice, iar concluziile dezbaterii publice se vor prezenta într-un referat anexă. 

